**KRITERIJUMI ZA UČEŠĆE NA KONKURSU ZA DODELU PRIZNANJA**

**CVET USPEHA ZA ŽENU ZMAJA 2024**

**OPŠTI KRITERIJUMI KOJI VAŽE ZA SVE KATEGORIJE:**

1. Preduzetnice koje se prijavljuju na konkurs moraju da imaju minimum 1% vlasništva (suvlasništva) u nekom od sledećih privrednih subjekata:

* Društvo sa ograničenom odgovornošću
* Preduzetnici – fizička lica koja samostalno obavljaju neku delatnost (PR)
* Predškolska ustanova, apotekarska ustanova i sl.
* Poljoprivredno gazdinstvo
* Zadruga

1. Na konkursu ne može da učestvuje kandidatkinja koja je bila u konkurenciji za nagradu u prethodnoj godini, odnosno ne može se prijaviti ista preduzetnica dve godine zaredom. Prijava se može ponoviti tek nakon isteka perioda od dve godine od prethodnog učešća.
2. Da bi učestovala na konkursu, preduzetnica/ firma mora da posluje najmanje dve godine do trenutka apliciranja na konkurs.
3. Na konkursu ne mogu učestvovati samostalne umetnice (članice udruženja likovnih umetnika, primenjenih umetnika, dramskih umetnika, muzičkih umetnika i slično), osim u slučaju da imaju registrovanu preduzetničku delatnost.

**RAD KOMISIJE**

Komisija vrši dvostepenu selekciju. U prvom stepenu selekcije se od svih prijavljenih preduzetnica biraju finalistkinje, dok se u drugom od finalistkinja biraju dobitnice nagrada u osnovnim i specijalnim kategorijama.

Nakon prijave na konkurs, pored detaljnog pregleda dostavljene dokumentacije, za svaku preduzetnicu/firmu se proverava bilans uspeha, skoring, vrednuje se inovativnost firme, primena originalnih ideja, primena poslovne etike, odnos prema zaposlenima i konkurenciji i druge informacije koje su o firmi dostupne u medijima i u poslovnoj zajednici. Preporuke poslovnih partnera i/ili zaposlenih su dobrodošle.

Kriterijumi za kategoriju

**USPEŠAN POSLOVNI MODEL**

**Molimo vas da prilikom prijave na konkurs**

**OBAVEZNO, U OVOM WORD DOKUMENTU**

**odgovorite opisno na pitanja vezana za kategoriju(e)**

**za koju(e) se prijavljujete**

• Koje su vaše glavne aktivnosti (proizvodnja, prodaja, usluge, konsalting…)?

• Ciljna grupa: ko su vaši najvažniji klijenti (kupci ili korisnici usluga)?

• Molimo Vas da ukratko predstavite razvojnu strategiju koja je vašu firmu dovela do uspešnog poslovnog modela *(odgovor na ovo pitanje je ključan u ocenjivanju ispunjenosti uslova za ovu kategoriju nagrade)*

• Molimo Vas da detaljno opišete najveći izazov(e) sa kojim ste se u dosadašnjem poslovanju susreli i način na koji ste (ih)ga prevazišli *(odgovor na ovo pitanje je ključan u ocenjivanju ispunjenosti uslova za ovu kategoriju nagrade)*

• Šta biste naveli kao najveću prednost vašeg proizvoda/usluge u odnosu na ostale (npr. inovativnost, dizajn, brend, cena, pristupačnost, prilagođenost kupcima..)?

• Koji su vaši glavni resursi (ljudski, intelektualni, finansijski i sl.)?

• Da li ste razvili poseban model uključivanja žena u lanac dobavljača ili na neki drugi način doprinosite ekonomskom osnaživanju žena? (molimo Vas da pružite detaljnije objašnjenje na koji način sprovodite društveno odgovornu strategiju u odnosu na rodni aspekt poslovanja)